钦定古今图书集成/明伦汇编/氏族典/第407卷 > 《廖用贤尚友录》 > 许敬宗
## 钦定古今图书集成/明伦汇编/氏族典/第407卷 > 《廖用贤尚友录》 > 许敬宗

按《唐书许敬宗传》：“敬宗字延族，杭州新城人。父善心，
仕隋为给事中，为宇文化及所杀，敬宗哀请，得不死。
去依李密为记室。太宗召署文学馆学士。贞观中，除
著作郎，以劳封高阳县男。高宗即位，迁礼部尚书。帝
将立武昭仪，大臣切谏，而敬宗阴揣帝私，即妄言之，
帝意遂定。顷拜侍中，监修国史，爵郡公。初，高祖、太宗”
《实录》，敬播所撰，信而详。及敬宗身为国史，窜改不平，
专出己私营第舍华僭。至造连楼，使诸妓走马其上，
纵酒奏乐自娱。咸亨初，以特进致仕，卒。